אברהם מנלה

אברהם מרדכי מנלה (נולד בג' בניסן תשל"ו, 3 באפריל 1976) הוא מנכ"ל חברה קדישא תל אביב-יפו והמחוז. אברהם מנלה נולד בשנת 1976 בירושלים, גדל בשכונת הר נוף ולמד בישיבת נזר ישראל. לאחר מכן למד בישיבת שפת אמת. בגיל 20 התחתן ועבר לגור עם רעייתו בשכנות להוריה בתל אביב. שם למד בבית מדרש לאברכים לתורה ולהוראה מיסודם של חסידי גור, ובמקביל השתלב בהנהלת המוסד. בין אברהם מנלה ליעקב ליצמן יש קשרים קרובים של תלמיד־מורה. בשנים 1997–2001 שימש מנהל המוסדות "בית מדרש להוראה" ו"מרכז קהילתי בית יהושע" בתל אביב. בשנת 2000 הוסמך כטוען רבני ועבד במקצוע זה עד שנת 2005. באפריל 2006 מונה למנכ"ל בפועל של חברה קדישא תל אביב-יפו והמחוז, לאחר ששימש יועץ ההנהלה וממלא מקום המנכ"ל במסגרת תהליכי הבראה שעבר הארגון לאחר שנקלע לקשיים. במסגרת תפקידו, אחראי מנלה על תפעולם ופיתוחם של ששת בתי העלמין שבאחריות החברה: בית העלמין הפעיל "ירקון" ובתי העלמין שהוכרזו סגורים לקבורה קריית שאול, נחלת יצחק, טרומפלדור וכן בתי העלמין בחולון וביפו. מנלה מופקד על תקציב שנתי של כ-100 מיליון ש"ח ועל מצבת כח אדם של כמאה עובדים ישירים ועוד כמאה עובדי קבלן. במקביל לתפקידו כמנכ"ל חברה קדישא, שימש מנלה בין השנים 2007 ל-2016 יו"ר הדירקטוריון (ומאז 2002 חבר דירקטוריון) של חברת עזרה ובצרון – חברת הבת של עיריית תל אביב-יפו העוסקת בבנייה, בשיפוץ ובאחזקת מבנים. ועומדת מאחורי פרויקטים מרכזיים בעיר שעלותם מוערכת בעשרות מיליוני ש"ח, כגון שיקום מתחם התחנה ושיפוץ בניין העירייה. בשנת 2010 מונה חבר וועד בהסתדרות אגודת ישראל העולמית, הוועד הפועל. מאז 2012 משמש מנלה דירקטור חיצוני, יו"ר ועדת ביקורת, יו"ר ועדת תגמול וחבר ועדת מאזן בחברת ההחזקות ישראלום נכסים בע"מ. בשנת 2013 מונה מנלה ליו"ר עמותת פורום חברות הקדישא הגדולות בישראל, שהוקמה ב-2010. העמותה מאגדת את חברות הקדישא הגדולות האחראיות לכשני שלישים משירותי הקבורה בישראל. במסגרת פעילותו לשיפור שירותי הקבורה הניתנים בישראל, חנך הפורום ב-2014 בשיתוף המשרד לשירותי דת ואוניברסיטת אריאל את מכללת "מורשת בנימין" ללימודי מקצועות הקבורה. בשנת 2013 מונה לחבר ועד הפועל במגן דוד אדום, ובנוסף ליו"ר "ועדת ארגון ומינהל" במגן דוד אדום. בשנת 2015 מונה ליו"ר דירקטוריון חברת אחוזות החוף העוסקת בניהול ובתפעול החניונים העירוניים בתל אביב. בשנת 2016 מונה לחבר דירקטוריון תשתיות נפט ואנרגיה. בשנת 2017 נבחר ליו"ר ועד הפועל של מגן דוד אדום. בשנת 2019 מונה לחבר דירקטוריון חברת החשמל לישראל. בשנת 2019 מונה בפעם הרביעית לחבר ועדת סל התרופות, לאחר ששימש חבר בוועדה בשנים 2012, 2013 וב 2017. בשנת 2020 מונה בפעם החמישית לחבר ועדת סל התרופות. בתחילת שנת 2020 מונה לחבר דירקטוריון ברדיו קול חי. בתחילת שנת 2021 מונה ליו"ר דירקטוריון מי אביבים. באוגוסט 2024 נחקר במשטרה ביחד עם איש העסקים יוסי פרי השלכת 380 אלף טונות של פסולת בשטח פתוח בגלילות. מנלה הוא בעל תואר ראשון במשפטים מהקריה האקדמית אונו (2012) ותואר שני במדיניות ציבורית מאוניברסיטת תל אביב (2014). הוא הוסמך לטוען רבני (2000) ולרב מטעם הרבנות הראשית לישראל. בוגר קורסים להכשרת דירקטורים בתאגידים עירוניים, ממשלתיים וציבוריים מאוניברסיטת תל אביב. בוגר קורס ניהול בכיר באוניברסיטת הרווארד מטעם תוכנית "מעוז" שמכשירה ומרשתת מנהיגים ערכיים, מקצועיים וממלכתיים בעלי תפקידים בכירים (2015). מתגורר בתל אביב-יפו, נשוי ואב לשלושה. ליפסון, נתן (2018-09-17). "מעגלים של השפעה". TheMarker. נבדק ב-2019-08-16. אנשיל פפר‏, רשם העמותת מבקש לפרק עמותת חברה קדישא בת"א, באתר וואלה, 27 בפברואר 2002 חברה קדישא - בתי עלמין הסתדרות אגודת ישראל העולמית,הועד הפועל - בעלי תפקידים, באתר www.guidestar.org.il יונתן אוריך ורעות וילף, לראשונה: קורס אקדמי למקצועות הקבורה, באתר nrg‏, 4 במרץ 2014 אביב לוי, יקי ודמני ואברהם מרדכי מנלה מצטרפים לדירקטוריון חברת החשמל, באתר גלובס, ‏2019-09-09 ועדת סל התרופות לשנת 2020 החלה את עבודתה, באתר משרד הבריאות ענבר טויזר, הרשימה נחשפת: אלו חברי ועדת סל הבריאות החדשה, באתר ynet, 16 באוגוסט 2019 "לראשונה ברדיו חרדי: הצעה לרוב נשים בדירקטוריון". TheMarker. נבדק ב-2020-01-21. מנכ"ל חברה קדישא ת"א אברהם מנלה ואיש העסקים יוסי פרי נחקרו בחשד לביצוע עבירות סביבתיות, כלכליסט אברהם מנלה ויוסי פרי נחקרו השבוע במשטרה בחשד להשלכת פסולת במתחם דרום גלילות, דה מרקר "רשת מעוז - Maoz". Maoz. אורכב מ-המקור ב-2020-01-08. נבדק ב-2017-03-29.